Ihi amezruy n lfeṭṭa yekka-d si lweqt-nni n la proto-histoire yellan di zman n zik d lfenn n tefriqt n ugafa am uxellal id-win wid id-ikecmen ɣer tmurt n lzzayer di lawan-nni aladɣa mi id-kecmen Iturkiyen win-d yid-sen lbenna n lfenn-agi n lfeṭṭa d acukan am akken id-nenna yakan lfeṭṭa n zik d tin n tura temxallaf s waṭas, imi tin n zik ẓẓayet yerna telha d lfeṭṭa n sseḥ ur teṭṭurru ara aglim n tmeṭṭut itt-yeqqnen ama s tebrek ama s tazayt-is axatar xeddmen-tt s lfeṭṭa waḥd-s ur ssexlaḍen ara, tettili d tacebḥant (tamellalt) teṣfa rennun-as cwiṭ n lmerǧan akked ssebɣa ama s uzegzaw i d-yemmalen igenni d uzeggaɣ i d-yemmalen idammen, akked uwraɣ i d-yemmalen iṭij ma d aḥcic yemmal-d agama s tzegzewt-is.